02013R0114 — ET — 02.06.2014 — 002.003

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) nr 114/2013, 6. november 2012, millega täiendatakse Euroopa Parlamendi ja nõukogu määrust (EL) nr 510/2011 seoses uute väikeste tarbesõidukite CO2 eriheite sihttaset käsitleva erandi kohaldamise eeskirjadega (EMPs kohaldatav tekst) (ELT L 038 9.2.2013, lk 1)

Muudetud:









▼B

KOMISJONI DELEGEERITUD MÄÄRUS (EL) nr 114/2013,

6. november 2012,

millega täiendatakse Euroopa Parlamendi ja nõukogu määrust (EL) nr 510/2011 seoses uute väikeste tarbesõidukite CO2 eriheite sihttaset käsitleva erandi kohaldamise eeskirjadega

(EMPs kohaldatav tekst)







Artikkel 1

Reguleerimisese

Käesoleva määrusega nähakse ette teave, mille taotlejad peavad esitama selleks, et tõendada erandi tegemise tingimuste täitmist määruse (EL) nr 510/2011 artikli 11 lõike 1 kohaselt.

Artikkel 2

Mõisted

Käesolevas määruses kasutatakse lisaks määruse (EL) nr 510/2011 artiklites 2 ja 3 sätestatud mõistetele järgmisi mõisteid:

1) „taotleja” – määruse (EL) nr 510/2011 artikli 11 lõikes 1 osutatud tootja;

2) „sõiduki karakteristikud” – sõiduki omadused, sealhulgas mass, CO2 eriheide, istmete arv, mootori võimsus, mootori võimsuse ja täismassi suhe ning maksimumkiirus;

3) „turu eripära” – teave sõiduki karakteristikute kohta ning erandit taotlevate väikeste tarbesõidukitega otseselt konkureerivate sõidukite nimetused ja hinnaklassid;

4) „oma tootmisüksus” – tootmis- või koostetehas, mida üksnes taotleja kasutab ainult oma uute väikeste tarbesõidukite, sealhulgas vajaduse korral ekspordiks mõeldud väikeste tarbesõidukite tootmiseks või monteerimiseks;

5) „oma projekteerimiskeskus” – üksus, kus kogu sõiduk projekteeritakse ja välja töötatakse ning mis on taotleja kontrolli all ja üksnes tema kasutuses.

Artikkel 3

Määruse (EL) nr 510/2011 artikli 11 lõike 1 kohane erandi tegemise taotlus

Taotleja esitab määruse (EL) nr 510/2011 artikli 11 lõike 1 kohase erandi tegemise taotluse käesoleva määruse I lisas esitatud vormis, millele lisab käesoleva määruse artiklitega 4 ja 5 ette nähtud teabe.

Artikkel 4

Teave erandi tegemise tingimuste kohta

Taotleja esitab erandi tegemise tingimuste kohta järgmise teabe:

a) teave tootja või seotud tootjate rühma omandistruktuuri kohta koos II lisas toodud asjakohase deklaratsiooniga;

b) liidus ametlikult registreeritud uute väikeste tarbesõidukite arv taotluse esitamise päevale eelnenud kolme kalendriaasta jooksul või vastavate andmete puudumise korral üks järgnevast: i) sissejuhatavas lauses osutatud ajavahemiku jooksul registreeritud, taotleja valmistatud uute väikeste tarbesõidukite hinnanguline arv, mis põhineb kontrollitavatel andmetel; ii) kui sissejuhatavas lauses osutatud ajavahemiku jooksul väikeseid tarbesõidukeid ei registreeritud, siis selliste uute väikeste tarbesõidukite arv, mis registreeriti viimasel kalendriaastal, mille kohta on sellised andmed kättesaadavad.

Artikkel 5

Määruse (EL) nr 510/2011 artikli 11 lõike 2 kohane eriheite sihttase ja heite vähendamise võimalused

1. Taotleja esitab 2010. aastal registreeritud uute väikeste tarbesõidukite CO2 keskmise eriheite juhul, kui nimetatud aasta CO2 keskmine eriheide ei ole loetletud III lisas. Kui nimetatud teave ei ole kättesaadav, esitab taotleja 2010. aastale lähimal järgneval kalendriaastal registreeritud uute väikeste tarbesõidukite CO2 keskmise eriheite.

2. Taotleja esitab oma tegevuse kohta järgmise teabe:

a) töötajate arv ja tootmisüksuste suurus ruutmeetrites taotluse esitamise päevale eelnenud kalendriaastal;

b) tootmisüksuse tegevusmudel, milles on täpsustatud, milliseid projekteerimis- ja tootmistoiminguid teeb taotleja ise ja mis allhangitakse;

c) seotud ettevõtjate puhul, kas tootjad kasutavad sama tehnoloogiat ja millised toimingud allhangitakse;

d) taotluse esitamise päevale eelnenud viie aasta müügimahud, aastane käive, puhaskasum ning kulutused teadus- ja arendustegevusele, millega toetatakse CO2-heidet vähendavate tehnoloogialahenduste väljatöötamist, ning seotud ettevõtjate puhul netoülekanded emaettevõtjale;

e) oma turu eripära;

f) erandiga hõlmatavate väikeste tarbesõidukite kõikide versioonide hinnakiri taotluse esitamise päevale eelnenud kalendriaastal ning selliste erandiga hõlmatavate väikeste tarbesõidukite eeldatav hinnakiri, mida kavatsetakse turule tuua.

Esimese lõigu punktis d osutatud teabele lisatakse raamatupidamisaruanded, mis on ametlikult kinnitatud või mille on kinnitanud sõltumatu audiitor.

3. Taotleja esitab järgmise teabe selle kohta, milline on tema tehnoloogiline võimalus vähendada CO2 eriheidet:

a) 2010. aastal turule toodud väikestes tarbesõidukites kasutatud CO2-heidet vähendavate tehnoloogialahenduste loetelu või vastavate andmete puudumisel andmed 2010. aastale lähima järgneva aasta kohta või turule tulemist kavandavate tootjate puhul andmed aasta kohta, millal erand kehtima hakkab;

b) CO2 eriheite vähendamise programmi raames väikestes tarbesõidukites kasutatavate CO2 eriheidet vähendavate tehnoloogialahenduste loetelu ja nimetatud tehnoloogialahenduste lisakulud iga taotluses sisalduva sõidukiversiooni kohta.

4. Taotleja esitab vastavalt oma heite vähendamise võimalustele järgmised sihttasemed:

a) eriheite sihttase, millega tagatakse, et erandi tegemise perioodi lõppemisel vähendatakse keskmist CO2 eriheidet võrreldes lõikes 1 osutatud CO2 keskmise eriheitega;

b) aastane eriheite sihttase erandi tegemise perioodi iga aasta kohta; selle kindlaksmääramiseks vähendatakse erandi tegemise perioodil keskmist eriheidet võrreldes lõikes 1 osutatud CO2 keskmise eriheitega.

5. Taotleja esitatud eriheite sihttase või aastased eriheite sihttasemed tuleb esitada koos uue sõidukipargi CO2 eriheite vähendamise programmiga.

CO2 eriheite vähendamise programm peab sisaldama järgmist:

a) taotleja sõidukipargis CO2 heidet vähendavate tehnoloogialahenduste kasutuselevõtu ajakava;

b) liidus registreeritavate uute väikeste tarbesõidukite hinnanguline arv aastas erandi tegemise perioodi ajal, eeldatav keskmine CO2 eriheide ja sõiduki keskmine mass;

c) kui kasutatakse aastaseid eriheite sihttasemeid, siis selliste sõidukiversioonide CO2 eriheite vähenemine aastate kaupa, mille puhul on rakendatud CO2-heidet vähendavaid tehnoloogialahendusi.

6. Taotleja eriheite sihttasemest või aastastest eriheite sihttasemetest kinnipidamist hinnatakse vastavalt määruse (EL) nr 510/2011 artiklile 9 erandi tegemise perioodi igal aastal.

Artikkel 6

Komisjoni hinnang

1. Kui komisjon ei ole esitanud vastuväiteid määruse (EL) nr 510/2011 artikli 11 lõike 1 kohase täieliku taotluse ametlikust kättesaamisest alates üheksa kuu jooksul, loetakse erandi tegemise taotluse asjaomased tingimused täidetuks.

Kui komisjon leiab, et taotlus ei ole täielik, võidakse nõuda lisateavet. Kui lisateavet ei esitata nõudes ette nähtud ajavahemiku jooksul, võib komisjon taotluse tagasi lükata.

Taotluse tagasilükkamisel selle puudulikkuse tõttu või seetõttu, et komisjoni arvates ei vasta esitatud eriheite sihttase taotleja heitevähendamisvõimalustele, võib taotleja erandi tegemiseks esitada täiendatud või muudetud taotluse.

2. Taotlused esitatakse väljatrükitult ja elektrooniliselt. Väljatrükitud taotlus saadetakse aadressile: Secretariat General of the European Commission, 1049 Brussels, Belgium ja sellele lisatakse märge „Derogation under Regulation (EU) No 510/2011”. Elektrooniline taotlus saadetakse I lisas osutatud üldpostkasti.

3. Kui taotluses sisalduv teave osutub valeks või ebatäpseks, tunnistatakse erandi tegemise otsus kehtetuks.

Artikkel 7

Üldsuse juurdepääs teabele

1. Taotleja, kes leiab, et taotluses esitatud teavet ei tohiks kooskõlas määruse (EL) nr 510/2011 artikli 11 lõikega 8 avaldada, märgib selle taotluses ära ning põhjendab, miks teabe avaldamine kahjustab taotleja kommertshuve, sealhulgas intellektuaalomandi õigust.

2. Määruse (EÜ) nr 1049/2001 artikli 4 lõikes 2 sätestatud erandit, mis hõlmab üldsuse õigust pääseda juurde dokumentidele, kohaldatakse järgmist tüüpi teabe suhtes:

a) artiklis 5 osutatud CO2 eriheite vähendamise programmi üksikasjad, eriti üksikasjad taotleja tooteportfelli väljatöötamise kohta;

b) CO2-heidet vähendavate tehnoloogialahenduste eeldatav mõju tootmiskuludele, sõidukite ostuhinnale ja äriühingu kasumlikkusele.

Artikkel 8

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Erandi tegemise taotluse tüüpvorm, mille esitavad määruse (EL) nr 510/2011 artikli 11 lõike 1 tingimustele vastavad väikeste tarbesõidukite tootjad

Taotluse elektrooniline vorm saadetakse järgmisele e-posti aadressile:

EC-CO2-LDV-IMPLEMENTATION@ec.europa.eu

1. Tootja või seotud tootjate rühma nimi, aadress ja kontaktisik







Tootja nimi Postiaadress Kontaktisiku nimi Kontaktisiku e-posti aadress Kontaktisiku telefoninumber

2. Tootja esindaja ELis (üksnes siis, kui tootja ei asu ELis) nimi, aadress ja kontaktisik







Tootja ELi esindaja nimi Postiaadress Kontaktisiku nimi Kontaktisiku e-posti aadress Kontaktisiku telefoninumber

3. Erandi tegemise kriteeriumid

3.1. Kas taotleja kuulub seotud tootjate rühma?

 JAH (lisada II lisas esitatud deklaratsioon)

 EI

3.2. Kas taotleja kuulub seotud tootjate rühma, kuid tal on oma tootmisüksused ja projekteerimiskeskus?

 JAH (lisada II lisas esitatud deklaratsioon; vt punkt 3.3)

 EI (vt punktid 3.4 ja 3.5)

3.3. Liidus registreeritud uute väikeste tarbesõidukite arv, kui taotluses on viidatud sõltumatule tootjale või sellisele seotud tootjale, kellel on oma tootmisüksused ja projekteerimiskeskus

3.3.1. Ametlikud arvandmed taotluse esitamisele eelnenud kolme kalendriaasta kohta







Aasta ELis registreeritud uute sõidukite arv

3.3.2. Kui punktis 3.3.1 osutatud arvandmed seal viidatud ajavahemiku kohta puuduvad, siis kontrollitavatel andmetel põhinev hinnang







Aasta ELis registreeritud uute sõidukite arv

3.3.3. Kui punktides 3.3.1 ja 3.3.2 osutatud arvandmed antud ajavahemiku kohta puuduvad, siis viimase sellise kalendriaasta arvandmed, mille kohta need andmed on kättesaadavad







Aasta ELis registreeritud uute sõidukite arv

3.4. Kui taotluses on viidatud seotud tootjate rühmale, esitage järgmised andmed







Tootjate nimed Postiaadress Kontaktisiku nimi Kontaktisiku e-posti aadress Kontaktisiku telefoninumber

3.5. Seotud tootjate rühma toodetud, liidus registreeritud väikeste tarbesõidukite arv, kui taotluses on viidatud seotud tootjate rühmale ja taotlejal ei ole oma tootmisüksusi ega projekteerimiskeskust:

3.5.1. Ametlikud arvandmed taotluse esitamisele eelnenud kolme kalendriaasta kohta







Aasta ELis registreeritud uute sõidukite arv

3.5.2. Kui punktis 3.5.1 osutatud arvandmed seal viidatud ajavahemiku kohta puuduvad, siis kontrollitavatel andmetel põhinev hinnang







Aasta ELis registreeritud uute sõidukite arv

3.5.3. Kui punktides 3.5.1 ja 3.5.2 osutatud arvandmed antud ajavahemiku kohta puuduvad, siis viimase sellise kalendriaasta arvandmed, mille kohta need andmed on kättesaadavad







Aasta ELis registreeritud uute sõidukite arv

4. Erandi soovitud kestus







Kalendriaastate arv (maksimaalselt 5)

5. Ettepanek eriheite sihttaseme kohta, mis on arvutatud sõidukipargi keskmisena erandi tegemise perioodil, või eraldi eriheite sihttasemed aastaste heite vähendamiste puhul (g CO2/km)







Aasta Eriheite keskmine sihttase (g CO2/km)

6. Ettevõtja andmed

6.1. Keskmine CO2 eriheide 2010. aastal, kui see ei ole nimetatud III lisas (või kui see ei ole kättesaadav 2010. aastale lähima järgneva kalendriaasta kohta)

6.2. Töötajate arv taotluse esitamise päevale eelnenud kalendriaastal

6.3. Tootmisüksuse suurus ruutmeetrites taotluse esitamise päevale eelnenud kalendriaastal

6.4. Müügimahud viiel taotluse esitamise päevale eelnenud aastal







Aasta Müügimaht

6.5. Aastane käive viiel taotluse esitamise päevale eelnenud aastal







Aasta Käive

6.6. Turu eripära

Teave selliste kavandatavate toodete kohta, mis ei ole taotluse esitamise ajal turul kättesaadavad, esitatakse käesoleva taotluse konfidentsiaalses osas.

a) sõiduki karakteristikud;

b) otseselt konkureerivate sõidukite nimed ja hinnaklassid taotluse esitamise päevale eelnenud aastal;

c) erandi alla kuuluma hakkavate sõidukite hinnakiri taotluse esitamise päevale eelnenud kalendriaastal või taotluse esitamise päevale lähimal aastal.

6.7. Tootmisüksuse tegevusmudeli lühikirjeldus

TAOTLUSE KONFIDENTSIAALNE OSA

6.8. Puhaskasum viiel taotluse esitamise päevale eelnenud aastal







Aasta Puhaskasum

6.9. CO2-heidet vähendavate tehnoloogialahendustega seotud teadus- ja arendustegevusele taotluse esitamise päevale eelnenud viie aasta jooksul tehtud kulutused







Aasta Kulutused teadus- ja arendustegevusele

6.10. Seotud ettevõtjate puhul netoülekanded emaettevõtjale viiel taotluse esitamise päevale eelnenud aastal







Aasta Netoülekanded

7. Liidu turule toodavate taotleja valmistatud väikeste tarbesõidukite andmed

7.1. Turu eripära

7.1.1. Sõiduki karakteristikud

7.1.2. Otseselt konkureerivate sõidukite nimed ja hinnaklassid taotluse esitamise päevale eelnenud aastal

7.1.3. Erandi alla kuuluvate sõidukite eeldatav hinnakiri

8. Taotleja tehnoloogiline võimalus vähendada CO2 eriheidet

8.1. Selliste taotleja sõidukipargis 2010. aastal kasutatud tehnoloogialahenduste loetelu, mis vähendavad CO2-heidet

8.2. Kui punktis 8.1 osutatud loetelu ei ole kättesaadav, siis loetelu 2010. aastale lähima järgneva aasta kohta

8.3. Kui taotleja kavatseb tulla liidu turule, tuleb punktis 8.1 osutatud loetelu esitada erandi tegemise esimese aasta kohta

9. Taotleja sõidukipargi CO2 eriheite vähendamise programm

9.1. Taotleja sõidukipargis CO2 eriheidet vähendavate tehnoloogialahenduste kasutuselevõtu ajakava

9.2. Sõidukipargi eeldatav keskmine näitaja erandi tegemise perioodil

9.2.1. Erandi tegemise perioodil liidus registreeritud uute väikeste tarbesõidukite arv aastas

9.2.2. Liidu turule toodavate sõidukite eeldatav keskmine mass, mootorivõimsus, jõuülekande konfiguratsioon

9.2.3. Liidu turule toodavate sõidukite eeldatav keskmine CO2 eriheide

9.3. CO2 eriheite vähendamise programmi raames taotleja sõidukipargis kasutatavad CO2-heidet vähendavad tehnoloogilised lahendused

9.4. CO2 eriheite vähendamise programmi raames kasutatavate tehnoloogialahenduste lisakulud sõidukiversiooni kohta

9.5. Kui kasutatakse aastaseid eriheite sihttasemeid, siis selliste sõidukiversioonide CO2 eriheite vähenemine aastate kaupa, mille puhul on rakendatud CO2-heidet vähendavaid tehnoloogialahendusi.









II LISA

Omandistruktuuri deklaratsiooni tüüpvorm

Määruse (EL) nr 510/2011 artikli 11 lõike 1 punkt a

Käesolevaga kinnitan, et mul on seaduslik õigus esindada määruse (EL) nr 510/2011 artikli 11 lõikes 1 ette nähtud erandi tegemise taotluse esitamisel [nimi] (tootjat), kes ei kuulu nimetatud määruse artikli 3 lõike 2 kohaselt seotud tootjate rühma. Minule teadaolevalt võib [nimi] (tootja) taotleda määruse (EL) nr 510/2011 artikli 11 lõikes 1 ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.

Allkiri Kuupäev

[Tootja] direktor

Määruse (EL) nr 510/2011 artikli 11 lõike 1 punkt b

Käesolevaga kinnitan, et mul on seaduslik õigus esindada määruse (EL) nr 510/2011 artikli 11 lõikes 1 ette nähtud erandi tegemise taotluse esitamisel [nimi] (tootjat), kes kuulub nimetatud määruse artikli 3 lõike 2 kohaselt seotud tootjate rühma. Minule teadaolevalt võib [nimi] (tootja) taotleda määruse (EL) nr 510/2011 artikli 11 lõikes 1 ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.

Allkiri Kuupäev

[Tootja] direktor

Määruse (EL) nr 510/2011 artikli 11 lõike 1 punkt c

Käesolevaga kinnitan, et mul on seaduslik õigus esindada määruse (EL) nr 510/2011 artiklis 11 ette nähtud erandi tegemise taotluse esitamisel [nimi] (tootjat), kes kuulub nimetatud määruse artikli 3 lõike 2 kohaselt seotud tootjate rühma, ent kellel on komisjoni delegeeritud määruse (EL) nr 114/2013 artiklis 2 viidatud oma tootmisüksused ja projekteerimiskeskus. Minule teadaolevalt võib [nimi] (tootja) taotleda määruse (EL) nr 510/2011 artikli 11 lõikes 1 ette nähtud erandi tegemist ning taotluses esitatud teave on tõene ja täpne. Lisatud on teave [nimi] (tootja) omandistruktuuri kohta.

Allkiri Kuupäev

[Tootja] direktor









III LISA